Μαραθώνιος του Βελιγραδίου

Ο Μαραθώνιος του Βελιγραδίου είναι αγώνας δρόμου που διεξάγεται κάθε χρόνο από το 1988 στο Βελιγράδι. Πραγματοποιείται συνήθως στα μέσα Απριλίου και διαθέτει και διαδρομές ημιμαραθωνίου και διασκεδαστικού αγώνα για το κοινό.

Ο Μαραθώνιος του Βελιγραδίου είναι ένα από τα μεγαλύτερα αθλητικά γεγονότα στη Σερβία. Μια ομάδα ατόμων σχεδίασε την αποκατάσταση του αγώνα που υπήρχε το 1910 από το Ομπρένοβατς προς το Βελιγράδι. Ο πρώτος σύγχρονος μαραθώνιος στο Βελιγράδι πραγματοποιήθηκε στις 8 Μαΐου 1988. Το μήκος της διαδρομής του αρχικού μαραθωνίου του 1910 ήταν 23 χιλιόμετρα με αρκετούς σταθμούς ελέγχου. Το μήκος διαδρομής του μαραθωνίου του 1988 ήταν 46,7 χιλιόμετρα , με την αφετηρία και τον τερματισμό να είναι μπροστά από το κτίριο του Ομοσπονδιακού Κοινοβουλίου. Από το 1990 και μετέπειτα Μαραθώνιος του Βελιγραδίου έχει μήκος 42,195 χιλιόμετρα.

Ο βομβαρδισμός της Γιουγκοσλαβίας το 1999 από το ΝΑΤΟ δεν εμπόδισε τη διεξαγωγή του μαραθωνίου εκείνο το έτος, που διεξήχθη στις 17 Απριλίου. Περίπου 40 δρομείς από εννέα χώρες διέσχισαν τη γραμμή τερματισμού σε 3 ώρες, 15 λεπτά και 16 δευτερόλεπτα. Δρομείς υπήρξαν και από χώρες του ΝΑΤΟ, όπως ο Αμερικάνος Σέιν Μπρένσον και οι Μιχαήλ Τουρζίνσκι και Χέινζ Λόρμπερ από τη Γερμανία.

Τον Σεπτέμβριο του 2003 ο Δήμος του Βελιγραδίου δήλωσε ότι ο Μαραθώνιος είναι ένα γεγονός ιδιαίτερης σημασίας για την πόλη. Οι ίδιοι διοργανωτές οργανώνουν επίσης τον Αγώνα του Βελιγραδίου Μέσω της Ιστορίας, έναν αγώνα γύρω από το φρούριο Καλεμέγκνταν της πόλης, που ξεκίνησε για πρώτη φορά το 1996. Ο Μαραθώνιος του Βελιγραδίου είναι προσαρμοσμένος για ανθρώπους όλων των ηλικιών και χωρίζεται στις ακόλουθες κατηγορίες:

 Ο Μαραθώνιος Παιδιών είναι ο αγώνας τρεξίματος για παιδιά
 Ο Διασκεδαστικός Αγώνας είναι η διαδρομή με τους περισσότερους συμμετέχοντες (5 χιλιομέτρων)
 Ο Ημιμαραθώνιος είναι ένας μαραθώνιος μισής απόστασης, σύμφωνα με τα διεθνή πρότυπα
 Ο Μαραθώνιος είναι ο κλασικός αγώνας μαραθωνίου μήκους 42,195 χιλιομέτρων

Πρόσφατοι νικητές
ΗμερομηνίαΝικητής ανδρώνΕθνικότηταΧρόνος (ω:λ:δ)Νικήτρια γυναικών ΕθνικότηταΧρόνος (ω:λ:δ)21 Απριλίου 2018Κρίστιαν Στόσιτς2:45:23Νόρα Τρκλια3:08:4622 Απριλίου 2017Στέφεν Κάταμ2:21:12Ολιβέρα Γέβτιτς2:38:0317 Απριλίου 2016Άλμπερτ Ροπ2:23:59Στέλλα Μπαρσόσιο2:43:4118 Απριλίου 2015Σίλας Σανγκ2:14:42Αμπέμπου Γκέλαν2:34:1427 Απριλίου 2014Μπέρναρντ Τάλαμ2:14:35Βάλαρι Αϊγιαμπέι2:37:0821 Απριλίου 2013Έντουιν Κίτουμ2:19:34Ολιβέρα Γέβτιτς2:36:1222 Απριλίου 2012Τζέιμς Μπαρμασάι2:16:01Μαίρη Πτικάνι2:42:4717 Απριλίου 2011Γκεμπρσέλασι Τσεγκάγε2:14:41Φράσια Βαϊτάκα2:34:3118 Απριλίου 2010Τζόνστον Μάγιο2:16:23Χέλεν Μούγκο2:41:19

Παραπομπές

Εξωτερικοί σύνδεσμοι

 Belgrade City Marathon 
 Marathon Info
 Run, World, Run -- And Stop the War! 
Κατάλογος νικητών
Karamata, Ozren (2010-04-20). Beogradski Marathon. Association of Road Racing Statisticians. Ανακτήθηκε 2010-04-21.

Βελιγραδιου
Κατηγορία:Αθλητισμός στο Βελιγράδι